als_Latn dik_Latn sag_Latn
Një efektiv policie është plagosur në qytetin e Durrësit gjatë operacionit për kapjen e një të dyshuari. Ngjarja ka ndodhur pak pas mesnatës së të shtunës në zonën e ish-Kënetës. Nenkomisari Agron Halilaj 42- vjeç së bashku me efektivë të tjerë kishin shkuar për kontroll në banesën e Gazmir Markut. Sapo ka parë policet, Marku ka qëlluar në drejtim të tyre me një armë automatik të cilën e kishte pa leje. Nga të shtënat, nenkomisari Agron Halilaj ka marre dy plumba në krah. Ai iu nënshtrua një ndërhyrje kirurgjikale dhe ndodhet jashtë rrezikut për jetën në spitalin e Durrësit. Autori është larguar nga vendngjarja ndërkohe policia është vënë në kërkim të tij dhe ka vendosur shumën prej 5 mijë euro si shpërblim ndaj çdo personi që jep informacion për vendndodhjen e Gazmir Markut.
als_Latn